তিনি বলেন- প্রতিদ্বন্দ্বী প্রার্থী মজিবর রহমান তার দল ক্ষমতায় থাকার সময়ে বরিশালের মেয়র ছিলেন। পরবর্তীতে আওয়ামী লীগ ক্ষমতায় থাকায় শওকত হোসেন হিরন এবং পরবর্তীতে বিএনপির আরও এক মেয়র ছিলেন। জনগণ দেখেছে বিগত সময়ে বিএনপির মেয়ররা কি করেছেন এবং আমাদের আওয়ামী লীগের মেয়র কি করেছেন। প্রাচ্যের ভেনিস হিসেবে পরিচিত বরিশাল আসলে আগের মতো নেই। আমার ইচ্ছে রয়েছে মেয়র হলে প্রাচ্যের ভেনিস বরিশালের যে ঐতিহ্য ছিল তা ফিরিয়ে আনার জন্য যা কিছু দরকার তা করবো। বরিশালকে সবুজ ও শিশু বান্ধব নগরীতে পরিণত করবো।